Zoznam najsledovanejších slovenských hudobných videí na YouTube

Toto je **zoznam slovenských hudobných videí na [[YouTube]] podľa počtu zhliadnutí**. Zoznam je aktuálny k 1. novembru 2025. Zoznam zahŕňa hudobné videá od interpretov tvoriacich prevažne na Slovensku, pôvodom zo Slovenska alebo tvoriacich v slovenčine. Zahrnuté sú videá s aspoň 27 miliónmi zhliadnutí. Umiestnené videá boli nahraté na platformu v rokoch 2010 až 2023. V zozname je šesť hudobných videí s viac ako 100 miliónmi, desať s viac ako 50 miliónmi, a tridsaťdeväť s viac ako 30 miliónmi zhliadnutí.

To, že sa detská tvorba v posledných rokoch dostáva do popredia v rámci YouTube platformy svedčí aj fakt, že v rebríčku medzi 50 hudobnými videami dominuje až 31 piesní pre deti. Prvú desiatku uzatvára až 8 detských videí od Spievankova, Paci Pac, FÍHA Tralala, Smejka a Tanculienky či Mira Jaroša. Najúspešnejším interpretom rebríčka je projekt Smejko a Tanculienka. Do rebríčku sa dostalo až 15 ich videí s počtom zhliadnutí od 27 – 82 miliónov. Ich celkový počet zhliadnutí na kanále je 1,5 bilióna.

Okrem detskej tvorby je pod najviac hudobnými videami v rebríčku podpísaný raper Kali, ktorého všetkých päť umiestnených videoklipov prekonalo hranicu 30 miliónov zhliadnutí.

Aktuálne je so 197 miliónmi zhliadnutiami najsledovanejším slovenským hudobným videom na YouTube detská pieseň „Na hada“ od Spievankova. Video bolo zverejnené na YouTube v roku 2018. Na 1. miesto sa dostalo v roku 2020, kedy predbehol Paci Pac s ich videom „Slon“ z roku 2016, ktoré je v súčasnosti na 3. priečke.

Na 2. mieste nasleduje video „Poník“ z ďalšieho projektu pre deti – FÍHA Tralala so 193 miliónmi zhliadnutiami.

Videoklip „Žijeme len raz“ od rapera Ega bol dlhodobo slovenským rekordmanom v počte zhliadnutí. Na YouTube bol zverejnený 21. júna 2012 a už za 2 týždne dosiahol 3 milióny zhliadnutí. Pre porovnanie, túto hranicu dovtedy nepokorila žiadna skladba od skupiny Kontrafakt, v ktorej Ego účinkuje. Za 8 týždňov prekročil hranicu 10 miliónov pozretí. Stal sa tak prvým samostatným slovenským videom, ktorý na YouTube pokoril túto hranicu. V máji 2019 ho zosadilo z prvej priečky detské video „Bum Bác“ od FÍHA Tralala.

V začiatkoch kariéry amerického rapera 6ix9ine boli jeho videoklipy zverejňované na YouTube kanáli slovenského vydavateľstva F*CK THEM. Jeho najsledovanejší videoklip „Gummo“ má na kanáli F*CK THEM 447 miliónov zhliadnutí. Tieto videoklipy neboli zaradené do rebríčka, pretože tvorba 6ix9ine nie je prevažne zo Slovenska.

## Štatistiky
### Celkový počet zhliadnutí
Celkovo 50 najsledovanejších videí má súhrnný počet zhliadnutí viac ako **2,5 miliardy**.

### Počet videí podľa počtu zhliadnutí
* Počet videí nad 100 miliónov zhliadnutí: 6 videí
* Počet videí nad 50 miliónov zhliadnutí: 10 videí
* Počet videí nad 30 miliónov zhliadnutí: 39 videí

### Najčastejší interpreti v tabuľke
* Smejko a Tanculienka: 15 videí, spolu približne 593 miliónov zhliadnutí
* FÍHA tralala: 6 videí, spolu približne 488 miliónov zhliadnutí
* Miro Jaroš: 6 videí, spolu približne 284 miliónov zhliadnutí
* Kali: 5 videí (z toho 2 spolupráce; s Dominikou Mirgovou a Terezou Kerndlovou), spolu približne 179 miliónov zhliadnutí

### Kanály s najväčším počtom umiestnených videí
* Smejko a Tanculienka: 15 videí
* Galgan Music: 6 videí
* FÍHA tralala: 6 videí

### Rozdelenie videí podľa dátumu zverejnenia
* 2000 – 2010: 2 videá
* 2011 – 2020: 47 videí
* 2021 – 2023: 1 video

### Najviac zastúpený rok
* 2018: 10 videí

### Najstaršie video
* „Deti Stratenej Generácie“ od Rytmusa, zverejnené 5. augusta 2010, s počtom zhliadnutí viac ako 33 miliónov

### Najnovšie video
* „Kotlar band - Cardas Mix - Selen selen / Narov mamo narov ( covers )“, zverejnené 13. apríla 2023, s počtom zhliadnutí viac ako 42 miliónov

### Hudobné videá obsahujúce iné jazyky
V rebríčku sú 3 videá, ktoré obsahujú hudobné videá obsahujúce iné jazyky alebo kombinujúce slovenčinu a iný cudzí jazyk.
* **čeština:** 2 videá s celkovým počtom zhliadnutí viac ako 73 miliónov
* **rómčina:** 1 video
* **rusínčina:** 1 video

### Najpopulárnejšie videá podľa žánru
* **Hudba pre deti:** Zoznam obsahuje 31 videí v tejto kategórii, čo predstavuje 62 % z celkového počtu
* **Pop:** Popové skladby dominujú v zozname s rôznymi umelcami ako Kristína, Sima a ďalšími
* **Rap a hip-hop:** V tejto kategórii dominujú známe mená slovenského rapu ako Kali, Majk Spirit, a Rytmus.

## Najsledovanejšie slovenské hudobné videá
Nasledujúca tabuľka uvádza 50 najsledovanejších slovenských hudobných videí na YouTube s interpretom, približným počtom zhliadnutí, YouTube kanálom a dátumom zverejnenia.

## Najprehrávanejšie slovenské piesne bez videoklipu
Nasledujúca tabuľka uvádza 6 najprehrávanejších slovenských piesní bez videoklipu na YouTube s interpretom, YouTube linkom, približným počtom zhliadnutí, YouTube kanálom a dátumom zverejnenia.

## Historické rekordy
### Prekročená hranica počtu zhliadnutí
Nasledujúca tabuľka uvádza slovenské hudobné videá, ktoré ako prvé prekročili historickú hranicu počtu zhliadnutí na YouTube. Uvedená je prekonaná hranica počtu zhliadnutí, interpret, YouTube link, približný počet zhliadnutí, YouTube kanál, dátum zverejnenia a prekročenia hranice zhliadnutí a počet dní od zverejnenia.

## Referencie

## Pozri aj
* Zoznam najsledovanejších českých hudobných videí na YouTube
* Zoznam najsledovanejších YouTube videí

## Externé odkazy

* Top 1000 Youtube videos - Slovakia - us.youtubers.me
* Most Viewed Slovak YouTube Music Videos Of All Time - chartex.com 
* TOP 100 YOUTUBERS IN SLOVAKIA (SLOVAK REPUBLIC) SORTED BY VIDEO VIEWS - socialblade.com

Kategória:YouTube
Kategória:Hudobné zoznamy